Siklus mau kawiwitan saking Satyayuga (jaman keemasan), sarta dipunpungkasi kanthi Kaliyuga (jaman kanisthan). Sabibaripun jaman kanisthan pungkas, kawiwitan malih jaman keemasan ingkang énggal, sami kaliyan ewahaning mangsa saking mangsa asrep tumuju ing mangsa semi, saha siklus punika lumampah kanthi wekdal ingkang dangu (ewunanan taun). Nalika masa kanisthan sampun pungkas, jaman énggal badhé kawiwitan, ing pundi manungsa-manungsa ingkang gadhah sipat awon sampun kabesmi sadéréngipun miwiti masa énggal ingkang langkung tentrem. Punika siklus masa saking Satya yuga pinuju Kali yuga, saha Kali yuga badhé wangsul malih dhumateng masa jaman Satya yuga. Periode saking Satya yuga pinuju Kali yuga dipunsebut 1 (satunggal) Mahayuga. Sabibaripun Mahayuga lumampah kaping 71, minangka sampun mau masa ingkang winastan Manwantara. Sabibariun 14 Manwantara kalampahan, mau periode ingkang winastan Kalpa. Miturut ajaran Hindhu, nalika periode mau kalampahan, alam semesta bakal dipunpralina.